
Ministru kabineta sēdes protokollēmums

Noteikumu projekts "Grozījums Ministru kabineta 2010. gada 21. jūnija noteikumos Nr. 543 "Noteikumi par kārtību, kādā profesionālā dienesta karavīram piešķir kompensāciju dzīvojamās telpas īres izdevumu un komunālo maksājumu segšanai, un kompensācijas apmēru""

· 1. Pieņemt iesniegto noteikumu projektu.
· 2. Atbalstīt Aizsardzības ministrijas priekšlikumu izdevumu pārdalei, samazinot finansējumu budžeta apakšprogrammas 22.12.00 "Nacionālo bruņoto spēku uzturēšana" ilgtermiņa saistību pasākumam "Nacionālo bruņoto spēku ilgtermiņa līgumi" un palielinot finansējumu budžeta apakšprogrammai 22.10.00 "Starptautisko operāciju un Nacionālo bruņoto spēku personālsastāva centralizētais atalgojums"  2022.gadā 4 150 066 EUR, lai nodrošinātu finansējumu noteikumu īstenošanai.
· 3. Aizsardzības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu apropriācijas pārdalei atbilstoši šā rīkojuma 2. punktam.
· 4. Aizsardzības ministrijai noteikumu īstenošanu 2023.gadam un turpmākajos gados nodrošināt tai piešķirto valsts budžeta līdzekļu ietvaros, normatīvajos aktos noteiktajā kārtībā iesniedzot Finanšu ministrijā priekšlikumus bāzes izdevumu 2023.-2025.gadam precizēšanai un sagatavojot grozījumus Ministru kabineta 2021.gada 19.marta rīkojumā Nr.179 “Par finansējumu Aizsardzības ministrijas ilgtermiņa saistību pasākumam “Nacionālo bruņoto spēku ilgtermiņa līgumi””.
· 5. Valsts kancelejai sagatavot noteikumu projektu parakstīšanai.
·  

